রিপোর্টের এই দাবিগুলির সঙ্গে সহমত একাধিক নিরাপত্তা বিশেষজ্ঞ। তাঁদের মতে, “আধার প্রোগ্রামটি যে প্রযুক্তির উপর ভিত্তি করে দাঁড়িয়ে রয়েছে তার মধ্যে অনেক নিরাপত্তাজনিত ফাঁকফোকর রয়েছে।” এর অর্থ, “ওই ‘ফাঁকফোকর’ ভরাট করতে আধারের মূল কাঠামোগত প্রযুক্তিতে বদল ঘটাতে হবে।” নিরাপত্তা নিয়ে সরব বিশ্বের একটি অগ্রণী সংস্থা ‘অ্যাকসেস নাও’-এর প্রধান প্রযুক্তিবিদ গুস্তাফ বিয়র্কস্টেন জানিয়েছেন, সমস্যার সমাধান করতে হলে গোটা ব্যবস্থাটার আমূল পরিবর্তন ঘটাতে হবে।